പേഴ്‌‌സണൽ ഷോപ്പർ
പരിഭാഷ സദാനന്ദൻ കൃഷ്ണൻ
ഇതാ ചാവി, ചെറിയത് മുകളിലെ മുറിയുടെയാ.
പിന്നെ ഇത് താഴത്തേതിന്റേം.
നീ നിൽക്കുന്നില്ലേ?
ഇല്ല, ഞാൻ പോവ്വാ. പഴയ കാര്യങ്ങളിങ്ങനെ മനസിലേക്കു വരും...
അതല്ലേ നിനക്കും നല്ലത്?
തീർച്ചയായും, എനിക്ക് മനസിലാകും നിന്നെ.
- പിന്നെ കാണാം. - ശരി.
ലൂയിസ്?
ലൂയിസ്, നീ ഇവിടെയുണ്ടോ?
ലൂയിസ്!
മൗറിൻ?
ഞാനൊന്ന് മയങ്ങിപ്പോയി.
എന്തുണ്ടായി?
ഇവിടെ ഒരു പ്രേത സാന്നിദ്ധ്യമുണ്ടായിരുന്നു.
എനിക്കത് അനുഭവപ്പെട്ടു. പക്ഷേ...
എന്താണതെന്ന് വ്യക്തമായി പറയാനാകുന്നില്ല.
അതുമായി ബന്ധപ്പെടാൻ ശ്രമിക്കൂ.
അതിന് നമ്മൾ രണ്ടു പേരും ഇവിടെ വേണം.
സാന്നിദ്ധ്യം അത്ര പ്രകടമല്ല.
എനിക്കെന്തോ അനുഭവിക്കാനാകുന്നുണ്ട്. പക്ഷേ അത് അകന്നു നിൽക്കുകയാണ്.
വാ...
ആ കുരിശു ചിഹ്നം കണ്ടോ?
ഉവ്വ്.
അതവിടെ ഉണ്ടായിരുന്നതല്ലേ?
ആത്മാവുമായി ബന്ധപ്പെടാനാകുന്നില്ല എന്നാണ് അവൾ പറയുന്നെ.
അവൾക്കിപ്പോഴും അതിന്റെ സാന്നിദ്ധ്യം അനുഭവപ്പെടുന്നുണ്ടോ?
ഉവ്വ്, ആ വീട്ടിൽ അത് ആവേശിച്ചിരിക്കുന്നു എന്നാണവൾ പറയുന്നത്.
പക്ഷേ, ഉറപ്പില്ലാതെ അതു വാങ്ങാനാവില്ല.
അത് നല്ലതാണോ അല്ലയോ എന്നുകൂടി അറിയണം.
...ഒരു വലിയ ഇടപാടല്ലേ.
ചിലപ്പോൾ ... ചിലപ്പോളവിടെ...
ഒന്നുമുണ്ടാകില്ല.
പക്ഷേ വല്ലതും ഉണ്ടാകാനും മതി. കുറച്ചു കൂടി സമയം വേണ്ടിവന്നേക്കും, അത് തിരിച്ചറിയാൻ.
അതീന്ദ്രിയ ലോകത്തേക്ക് ഒരു വാതിൽ തുറന്നു കിട്ടുക എന്നത് ബുദ്ധിമുട്ടുള്ള കാര്യമാണ്.
ആ വഴി തന്നെയാണ് അതിന്റെ താക്കോൽ.
കഴിഞ്ഞ ആഴ്ച്ച ഞാൻ സ്റ്റോക്ക്ഹോമിലായിരുന്നു,
മോഡേൺ ആർട്ട് മ്യൂസിയത്തിൽ ഞാനൊരു വ്യത്യസ്തമായ പ്രദർശനം കണാനിടയായി.
ഹിൽമ അഫ് ക്ലിന്റ്.
അവരേ പറ്റി മുൻപ് കേട്ടിട്ടുണ്ടോ?
ഇല്ല.
അവർ പറയുന്നത്, ആത്മാക്കളാണ്...
അവരുടെ പെയിന്റിങ്ങുകളുടെ പ്രചോദനം എന്ന്.
കൻഡിൻസിക്കും മലേവിച്ചിനും മുമ്പ് 1906 ൽ തന്നെ...
അവർ അമൂർത്തകലയ്ക്ക് തുടക്കം കുറിച്ചുവത്രെ.
പരലോകം നമ്മളുമായി ബന്ധപ്പെടുന്നത്...
അവരിലൂടെ ആണ് എന്നാണ്...
അവർ പറയുന്നത്.
ഹിൽമ അഫ് ക്ലിന്റ്.
അമൂർത്ത കല
അഗ്രഗാമി
നിഗൂഢത ഒളിപ്പിച്ചു വെച്ച ഈ മഹത് സൃഷ്ടികൾ രചിക്കപ്പെട്ടത്...
20 - ആം നൂറ്റാണ്ടിന്റെ ആദ്യദശകങ്ങളിലാണ്...
എന്നതാണ് അത്ഭുതം.
അതുവരെ കേട്ടിട്ടുപോലുമില്ലാത്ത ഒരു സ്വീഡിഷ് കലാകാരിയാണ്
ആ ചിത്രങ്ങൾ വരച്ചത് എന്നത് മറ്റൊന്ന്.
അമൂർത്ത കല എന്ന ആശയം പോലും രൂപം കൊള്ളുന്നതിന് മുമ്പാണ്...
ഇവ വരയ്ക്കപ്പെട്ടത് എന്നതാണ് ഇതിലെ ആശ്ചര്യം.
പക്ഷെ ഹിൽമ അവരുടെ ചിത്രങ്ങൾ രഹസ്യമാക്കി വെച്ചു, അവരുടെ ജീവിതകാലത്ത്...
അവ മനസിലാക്കപ്പെടുകയില്ല എന്ന് അവർക്ക് ഉറപ്പായിരുന്നു.
തന്റെ മരണശേഷം 20 വർഷക്കാലം അവ രഹസ്യമായിരിക്കണമെന്ന്...
അവർ ഒസ്യത്തിൽ പറഞ്ഞിരുന്നു.
അതായത്, ഒരു നൂറ്റാണ്ടിനു മുൻപ് ഹെൽമ അഫ് ക്ലിന്റ്...
വരും കാലത്തിനായി ചിത്രങ്ങൾ വരച്ചു.
ഇപ്പോഴിതാ ആ സമയമായിരിക്കുന്നു.
ഓക്കെ അല്ലേ?
ഞാൻ വല്ലാതെ ബോറടിപ്പിച്ചോ?
ഇല്ലന്നേ. എന്റെ പാസ്പോർട്ട് നഷ്ടപ്പെട്ടു.
അവളെത്ര ദിവസം മിലാനിൽ കാണും?
രണ്ടു ദിവസം.
എല്ലാം ആ റാക്കിൽ വയ്ക്കൂ.
ഇത് പുതിയ കളക്ഷനിൽനിന്നുള്ള ലെതർ പാന്റ്സ് ആണ്.
ഇത് കൈറയ്ക്ക് നന്നായി ചേരും.
കുറച്ച് വലുപ്പം കൂടുതലാ, ഇത് ചെറുതാക്കാൻ പറ്റുവോ?
ശരി, നോക്കാം.
ഞാനത് സ്റ്റുഡിയോവിൽ എത്തിച്ചു തരാം.
സാധാരണ ഇങ്ങിനെ ചെയ്യാറില്ല കേട്ടോ...
കഴിയുന്നത്ര വേഗം എത്തിക്കണേ.
അല്ലെങ്കിൽ ഞാൻ കുഴയും.
- തീർച്ചയായും.
- അംഫാർ വിരുന്നിന് കുറച്ചു കൂടി തിളക്കമുള്ള ഉടുപ്പു വേണം. - ശരി.
ഇതാണ് ലൂയിസ് ഡിന്നറിനു വേണ്ടി തെരെഞ്ഞെടുത്തത്.
ലൂയിസിന്റെ സെലക്ഷൻ അവൾക്കെന്തായാലും ഇഷ്ടപ്പെടും.
- നിനക്കിഷ്ടപ്പെട്ടോ? - ഉം.
ഇതിടാൻ ഇത്തിരി പാടാ.
ഇത് നല്ല ഭംഗിയായിരിക്കും.
- ഇത് എടുക്കാം, പിന്നെ ബൂട്സ് കൂടി വേണം. - ശരി.
ഈ ബാഗുകളും, ബെൽറ്റും കൂടി എടുക്കാം.
നിനക്കവളെ അറിയാലോ!
കൈറയ്ക്ക് ബ്രൗണാവും ഇഷ്ടമാവുക.
ചിലപ്പോ നീല, അല്ലേൽ രണ്ടും ഇഷ്ടമാവില്ല.
അവൾ ബ്ലാങ്ക് ചെക്ക് തന്നിട്ടുണ്ട്.
- നിങ്ങൾ ചെക്ക് സ്വീകരിക്കില്ലേ? - ഉവ്വ്.
- 4,500 വേണം.
ബെൽറ്റിന് 500, ബാഗുകൾക്ക് 2000 വീതം.
ശരി.
മൗറീൻ, ഞാൻ തിരിച്ചെത്തി പക്ഷേ ഉടൻ മടങ്ങേതുണ്ടായിരുന്നു.
നിന്നെ കാണാൻ പറ്റാത്തതിൽ വിഷമമണ്ട്. നാളെ ഞാൻ മിലാനിലേക്ക് പോകും.
കഴിഞ്ഞ രണ്ടാഴ്ചകളായി നീ ചെയ്ത സഹായത്തിന് ചെറിയ ഒരു പ്രതിഫലം ഈ കവറിലുണ്ട്.
സ്നേഹപൂർവ്വം, കൈറ.
മേശപ്പുറത്ത് എന്റെ മാക് ഉണ്ട്...
അതൊന്ന് അപ്ഡേറ്റ് ചെയ്തു വെയ്ക്കാമോ?
ഹിൽമ അഫ് ക്ലിന്റ് അതീന്ദ്രിയതയിൽ ആകൃഷ്ടയായി
അത്തരം കൂട്ടായ്മകളിൽ അവൾ സ്ഥിര സാന്നിദ്ധ്യമായി,
പിന്നീട് ആത്മാക്കളുമായി സംവദിക്കുന്ന ഒരു മാദ്ധ്യമമായി മാറി.
എന്താണ് യഥാർത്ഥത്തിൽ ആത്മീയതയുടെ അന്തസാരം?
ആത്മീയതയുടെ അടിസ്ഥാന ആശയം,
ഇഹലോകത്തിനുപരിയായി ഒരു പരലോക ജീവിതം ഉണ്ട് എന്നതാണ്.
ആത്മീയതയുടെ വക്താക്കൾ ഈ ലോകത്തിന്റെ അസ്തിത്വം തെളിയിക്കാൻ ശ്രമിക്കുന്നു.
1848 ൽ,
ഫോക്സ് സഹാേദരിമാർ ചില അജ്ഞാത ശബ്ദങ്ങൾ കേട്ടു
പരേതാത്മാക്കളിൽ നിന്നുള്ള സന്ദേശങ്ങളായവർ അതിനെ കരുതി
പരലോകം നിലനിൽക്കുന്നു എന്നതിന്റെ...
തെളിവായി അവരതിനെ അവതരിപ്പിച്ചു.
മോഴ്സ് കോഡ് കണ്ടു പിടിക്കപ്പെട്ടത് ഇതിന് രണ്ടു വർഷം മുമ്പാണ് എന്നത് ആശ്ചര്യകരമാണ്.
സാങ്കേതിക രംഗത്തുണ്ടായ പുരോഗതികളെ ആശ്ലേഷിക്കാൻ സ്പിരിച്വലിസ്റ്റുകൾ മടി കാണിച്ചില്ല.
ഉദാഹരണമായി, ആദ്യ അബ്സ്ട്രാക്ട് ഫോട്ടോകൾ...
എടുത്തതു തന്നെ അവരായിരുന്നു.
അമൂർത്ത ചിത്രങ്ങളുടെ ആശയം ലഭിച്ചിരുന്നത് ഒരു ഉപരിബോധത്തിൽ നിന്നാണ്...
എന്നാണ് ഹിൽമ അഫ് ക്ലിന്റ് വിശ്വസിച്ചിരുന്നത്.
ആത്മാക്കളുടെ മാദ്ധ്യമമെന്ന നിലയിൽ ചിത്രരചന ആരംഭിച്ചപ്പോൾ,
അവർ അക്കാദമിക സമ്പ്രദായങ്ങളെ പാടെ നിരാകരിച്ചു.
ഇതിന്റെയെല്ലാം പിറകിൽ ആത്മീയതയുടെയും ദൈവവിജ്ഞാനീയത്തിന്റെയും ശക്തമായ സ്വാധീനമുണ്ടായിരുന്നു.
ഇപ്പോൾ ദൈവവിജ്ഞാനീയത്തെക്കുറിച്ച് പരാമർശിച്ചല്ലോ,
അമൂർത്ത കലയെപ്പറ്റി റുഡോൾഫ് സ്റ്റെയിനറുടെ കഴ്ചപ്പാടെന്തായിരുന്നു?
സ്റ്റെയിനർ അമൂർത്ത ചിത്രരചനാരീതിയെ പാടെ തള്ളിക്കളഞ്ഞു.
പക്ഷേ കാര്യങ്ങളവിടെ അവസാനിച്ചില്ല...
- ഹേയ് - ഒരാഴ്ചയായി നിന്നെ വിളിച്ചോണ്ടിരിക്കുന്നു.
എനിക്കറിയാം, ഞാൻ ജോലിയിലായിരുന്നു.
നല്ല തിരക്കായിരുന്നൂന്നേ.
സാരമില്ല.
കൈറയുടെ കൂടെ കാര്യങ്ങളെങ്ങനെ പോകുന്നു?
ഞാനിതുവരെ അവളെ നേരിട്ടു കണ്ടില്ല.
പരസ്പരം മെസേജുകൾ മാത്രമേ ഉള്ളൂ.
എനിക്കീ ജോലി തന്നെ വെറുത്തു തുടങ്ങി.
അവളെയും എനിക്ക് വെറുപ്പാണ്...
ഇങ്ങിനെയല്ലല്ലോ നേരത്തേ പറഞ്ഞിരുന്നത്.
പാരീസിലെ ജീവിതം എനിക്ക് സമാധാനമായിരുന്നു.
എന്നിട്ട്, ഇപ്പോഴെന്തു പറ്റി?
ഇവിടെ വല്ലാതെ ബോറാണ്.
ഒന്നിലും താൽപര്യം തോന്നുന്നില്ല.
എനിക്കാകെ വട്ടു പിടിക്കുന്നു.
എങ്കിൽ നീ ഇങ്ങോട്ടു വാ.
എങ്ങോട്ട്, ഒമാനിലേക്കാേ?
ഞാനിവിടെ അടുത്ത രണ്ടു മാസം കൂടി കാണും.
ഞാൻ കരുതി അവിടുത്തെ ജോലി തീർന്നെന്ന്?
എംബസിയിലെ കമ്പ്യൂട്ടർ സംവിധാനത്തിന്റെ പുനക്രമീകരണം പൂർത്തിയായി.
ഇനി ചില സുരക്ഷാ ക്രമീകരണങ്ങൾ മാത്രമേ തീരേണ്ടതുള്ളൂ
എപ്പോഴാ അത് തീരുക?
ചിലപ്പോ നാളെത്തന്നെ, ചിലപ്പോ അടുത്ത മാസമാവാനും മതി...
അത് ശരിയായിക്കഴിഞ്ഞാൽ കുറച്ചു പണി കൂടിയുണ്ട്.
നീ മസ്ക്കറ്റിലേക്ക് വാ!
നോക്ക്, ഞാൻ വീക്കെന്റിന് കടൽത്തീരത്ത് വന്നിരിയ്ക്കുവാ.
- മനോഹരമല്ലേ...
മസ്കറ്റിൽ വന്നിട്ട് ഞാനെന്തു ചെയ്യാനാ?
ഇപ്പോ പാരീസിൽ നീ എന്താ ചെയ്യുന്നേ?
അത് നിനക്കറിയാലോ
ഞാൻ കാത്തിരിക്കുകയാണ്. എനിക്കത് ചെയ്തേ പറ്റൂ.
മൂന്ന് മാസത്തോളമായല്ലോ
എനിക്ക് ഒരു സാന്നിദ്ധ്യം അനുഭവപ്പെട്ടിരുന്നു.
എനിക്ക് ലൂയിസിന്റെ വീട്ടിലേക്ക് തിരിച്ചു പോണം. അവിടെ എന്തോ ഒന്ന് അനുഭവപ്പെട്ടിരുന്നു.
ശരിക്കും ഒരു അദൃശ്യ ശക്തിയുടെ സാന്നിദ്ധ്യമവിടെ അനുഭവപ്പെട്ടോ?
അതെന്താണെന്ന് എനിക്കറിയണം, അത്രേ ഉള്ളൂ.
ഇതു കൊള്ളാം, ഇതും.
ഇതും കൂടി.
ഇതു കൊള്ളാലോ...
ഇതായിരിക്കും നല്ല ചേർച്ച.
അതൊന്ന് ഇട്ടു നോക്ക്.
എങ്ങനെയുണ്ടന്ന് കാണാലോ?
അയ്യോ... വേണ്ടെന്നേ!
പക്ഷേ, നിനക്ക് വേണമെന്നുണ്ടല്ലോ.
ഒന്നു മിണ്ടാതിരിക്കാമോ...
കഴിഞ്ഞ തവണ എനിക്കിട്ട് നല്ല പണി തന്നതാ നീ
ഷൂസെങ്കിലും ഇട്ട് നോക്ക്. ഞാനെടുത്തിട്ട് വരാം.
ഒരേ സൈസല്ലേ നിങ്ങൾ രണ്ടും. ഒന്ന് ഇട്ടു നോക്കിയാ പിന്നെ തിരിച്ചയക്കേണ്ടി വരില്ല.
ശരി, വിൻസെന്റ്...
നീ എനിക്ക് വാക്കു തരണം...
ഇതേപ്പറ്റി ഒരക്ഷരം മിണ്ടില്ലാന്ന്.
ഞാനെന്റെ വായ പൂട്ടി, പോരേ?
ആണോ?
തിരക്കാണെങ്കിൽ നീ ഒന്നും ചെയ്യേണ്ട കാര്യമില്ല.
അവർ കാത്തിരുന്നോളും.
അവർക്ക് കുറച്ച് സമയം മതിയാവും.
ഇല്ല, എനിക്ക് നിൽക്കാൻ പറ്റില്ല. കുറച്ചു തിരക്കുണ്ട്.
ഞാൻ വൈകീട്ട് നിന്റെ അടുത്തു വന്നാൽ പോരേ?
ശരി.
ആ ലെതർ പാന്റ്സ് നന്നായിട്ടില്ലേ?
പറ്റില്ല, അത് തിരിച്ചു കൊടുത്തേ പറ്റൂ.
രാവിലെ തിരിച്ചെത്തിക്കാന്ന് ഞാൻ വാക്കു കൊടുത്തു പോയി.
എന്നെ വിഷമിപ്പിക്കല്ലേ!
ഞാനിപ്പോൾ തന്നെ അവരോട് പറയാം. കുഴപ്പമില്ല, ശരി
അവൾ വന്നോണ്ടിരിക്കുവാ. മിലാനിൽ നിന്നുള്ള ഫ്ലൈറ്റ് ഡിലെയാണ്. അതു കൊണ്ടിത്തിരി വൈകും.
ഇപ്പോ അവൾ എവിടാ?
ഇപ്പോ ഹൈ വേയിലാ, ഭയങ്കര ട്രാഫിക്കാണത്രേ.
നീ അവൾക്കു പകരം ഒന്ന് നിക്കുവോ? കുറച്ചു സമയം ലാഭിക്കാം.
എനിക്ക് 4 മണിക്ക് പോണം.
അതു കുഴപ്പമില്ല, വരൂ.
അവളെല്ലാം കുളമാക്കും എന്ന് തോന്നുന്നുണ്ടോ?
ആണേൽ ഞാൻ മറ്റെന്തെങ്കിലും വഴി ശരിയാക്കാം.
എന്നാലതു നോക്കിയാലോ?
എനിക്കുറപ്പൊന്നും തരാൻ പറ്റില്ല.
നീ ഇവിടെ നിക്കുവാണേൽ എനിക്കിത്തിരി ആശ്വാസമായേനേ.
കൈറയെ നിനക്ക് പേടിയാണോ?
അവൾ ഭയങ്കരിയാന്നാ കേട്ടിട്ടുള്ളത്.
ഇതാണ് നിന്റെ ഹൃദയത്തിന്റെ ഇടത്തേ കീഴ് അറ.
അതിന് കുറച്ച് വലുപ്പം കുടുതലാണ്.
നിന്റെ ഇരട്ട സഹോദരനും ഇതുപോലെ തന്നെ ആയിരുന്നു.
ഇതുകൊണ്ട് നൂറു വയസു വരെ സുഖമായി ജീവിക്കാം.
അല്ലെങ്കിൽ 27 വരെ.
ഞാൻ ലൂയിനേം ചികിത്സിച്ചത് നിന്നെ ചികിത്സിക്കുന്ന പോലെത്തന്നാ.
വർഷത്തിൽ രണ്ട് അൾട്രാസൗണ്ട് സ്കാൻ.
ഒരു പ്രശ്നവും കണ്ടിരുന്നില്ല.
ഒരു ദിവസം, എല്ലാം കൈവിട്ടു പോയി.
പേടിക്കേണ്ട കാര്യമില്ല മൗറീൻ, ലൂയിസിന്റേത് വളരെ അപൂർവ്വമായ സംഭവമാണ്.
എഴുന്നേറ്റോളൂ.
ഒരു കുഴപ്പവുമില്ല.
വലിയ ആയാസമുള്ളതൊന്നും ചെയ്യാതിരിക്കാൻ ശ്രദ്ധിക്കണം,
പിന്നെ മാനസിക വിക്ഷോഭങ്ങൾ ഉണ്ടാവാതെ ശ്രദ്ധിക്കണം.
ലൂയിസിന്റെ പോലെ...
- അവൻ ഫർണിച്ചറുകൾ ഉണ്ടാക്കുകയായിരുന്നല്ലോ. - എനിക്കറിയാം.
അവൻ, വീട് മരപ്പണി പഠിപ്പിക്കാനുള്ള ഒരു ഇടമാക്കാൻ ആഗ്രഹിച്ചു.
അവിടെത്തന്നെ പണിയെടുക്കാനും.
അവന് ഭാവിയേപ്പറ്റി ഒരു പാട് കരുതലുണ്ടായിരുന്നു.
ആറു മാസം കഴിഞ്ഞ് വീണ്ടും കാണണം.
അടുത്ത ആറ് മാസത്തിൽ എന്തൊക്കെ സംഭവിക്കുമെന്ന് ഒരു പിടിയുമില്ല.
ഗുഡ് ഈവനിങ്ങ്, മൗറീൻ.
ക്ഷമിക്കണം, നമ്മൾ മുന്നേ കണ്ടിട്ടില്ല.
ഞാൻ ഇൻഗോ.
ഹായ്...
കൈറ ഇവിടെ ഇല്ലേ?
അവൾ വക്കീലിന്റെ കൂടെ റൂമിലുണ്ട്.
ഒരു മണിക്കൂറായി ഒരു കോൺഫറസ് കോളിലാണ്.
ഫൗണ്ടേഷന്റെ എന്തോ പ്രശ്നമാ.
ഞാൻ കുറച്ചു സാധനങ്ങൾ എടുക്കാൻ വന്നതാ. അവളോട് പറഞ്ഞിട്ടുണ്ട്.
അതെവിടാ ഇരിക്കുന്നേന്ന് അറിയോ?
ദാ അവിടെ ഒരു ബാഗ് ഇരിപ്പുണ്ട്.
ഒന്നു ചോദിച്ചോട്ടേ...
രണ്ട് ലെതർ പാന്റ്സ് ഇവിടെങ്ങാനും കണ്ടാേ?
അവളുടെ ബാഗിൽ എങ്ങാനും.
അവൾക്കത് വേണം എന്നുണ്ടായിരുന്നു.
ഉവ്വോ!
ശരി.
അവളാ റൂമിലില്ലേ?
അവളേക്കൊണ്ട് വല്യ ഇടങ്ങേറാണ്, അല്ലേ?
ആറു മാസമായല്ലോ നമ്മളിതു ചെയ്തു ഇടങ്ങിയിട്ട്.
മീഡിയാസുമായുള്ള കൂടിക്കാഴ്ച പെട്ടെന്ന് റദ്ദാക്കാനൊന്നും പറ്റില്ല.
ഹേയ്, കൈറാ?
രണ്ട് വയസുള്ള ഒരു ഗോറില്ല പോയിട്ട് മൂന്നാഴ്ചയോളമായി.
ഇവിടെ ആകെ പ്രശ്നമാണ്.
ഗോറില്ലകളുടെ സംരക്ഷണത്തിനായി മിസിസ്. ഗെൽമാന്റെ ഭർത്താവ് ഒരു പാട്...
പണവും സമയവും ചെലവഴിച്ചിട്ടുണ്ട്.
അദ്ദേഹം ഗോറില്ലകളുടെ കാര്യത്തിൽ ശ്രദ്ധാലുവാണ്
പക്ഷേ കാര്യങ്ങൾ കൈവിട്ടാൽ,
അദ്ദേഹത്തിന്റെ ബിസിനസിനെ തന്നെ അത് ബാധിക്കും...
കൈറാ, ഞാനൊരു കാര്യമൊന്ന് ചോദിച്ചോട്ടെ...
ഇത് വളരെ പ്രധാനമാണ്. നിങ്ങളിത് കാര്യമായി ശ്രദ്ധിച്ചേ പറ്റൂ.
ഹെലോ?
പെൺ ഗോറില്ല ആകെ അസ്വസ്ഥയാണ്
ആൺഗോറില്ലയേയും നിയന്ത്രിക്കാൻ സാധിക്കാതെ വരികയാണ്.
ഇത്തരം സാഹചര്യത്തിൽ അവൻ അക്രമകാരിയായി മാറും.
എനിക്കറിയാം, നന്ദി.
ഗോറില്ലകൾ ഇപ്പോൾ എവിടെയാണ്?
അവ മലനിരകളിലേക്ക് വീണ്ടും വീണ്ടും കയറിപ്പോയ്ക്കൊണ്ടിരിക്കുകയാണ്.
അവയെ നിരീക്ഷിക്കാൻ ബുദ്ധിമുട്ടായിക്കൊണ്ടിരിക്കയാണ്.
നമുക്ക് പത്രക്കാരെ കാണാതിരിക്കാനാവില്ല!
ആ ഗോറില്ലകളെ തിരിച്ചെത്തിക്കണം. നമുക്ക് നിബന്ധനകൾ പാലിച്ചേ പറ്റൂ.
ഞാനൊന്ന് ചോദിച്ചോട്ടേ?
ഞാൻ പ്രശ്നങ്ങളാണ് കേൾക്കുന്നത്, അതിനുള്ള പ്രതിവിധികളല്ല.
ഞാനൊന്ന് വലിച്ചോട്ടെ?
കൈറയുടെ കൂടെ അല്ലാതെ, വേറെ ജോലിയൊന്നും കിട്ടിയില്ലേ?
ഇതുകൊണ്ടു വല്ല ഗുണവുമുണ്ടാേ?
നിങ്ങൾക്ക് ഇതിനെക്കാൾ നല്ല ജോലി തരാൻ പറ്റുവോ?
അങ്ങിനെ പറ്റില്ല പക്ഷേ...
ഞാൻ വോഗ് മാസികയുടെ ബെർലിൻ ലേഖകനാണ്.
എനിക്ക് നിന്നെ ശുപാർശ ചെയ്യാനാവും.
നന്ദി.
എനിക്ക് മാസികകൾ ഇഷ്ടമേയല്ല, കണ്ട ചവറെല്ലാം അച്ചടിച്ച്...
കാശുണ്ടാക്കുവല്ലേ.
പരസ്യക്കാർക്കു വേണ്ടിയല്ലേ അച്ചടിക്കുന്നതു തന്നെ.
അതിനെന്താ? നിന്റെ ഈ പൊട്ട ജോലിയേക്കാൾ മെച്ചമാ.
കാര്യമൊന്നുമില്ലേലും,
കൂടുതൽ കാശു തരും.
എനിക്കായിരിക്കില്ല,
ഫാഷൻ മാഗസിനുകൾക്ക് പടമെടുക്കുന്ന വലിയ ഫോട്ടോഗ്രാഫർമാർ.
അവര് സ്വതന്തമായാണോ ചെയ്യുന്നത്?
എനിക്കങ്ങനാ തോന്നുന്നത്.
ബ്രാൻഡും, സബ്ജക്ടുമൊക്കെ അവരാണോ തെരെഞ്ഞെടുക്കുന്നേ?
അല്ല. നീ പറഞ്ഞതു ശരിയാ.
അതിലൊന്നും സ്വാതന്ത്ര്യമുണ്ടാവു മെന്ന് തോന്നുന്നില്ല.
ശരി, ഞാൻ പോകട്ടെ.
ഈ ഉടുപ്പും ബാഗും ഞാൻ എടുക്കുന്നു.
ആ പാന്റ്സ് തിരിച്ചു കൊടുക്കണം എന്ന് അവളോട് മറക്കാതെ പറയണം.
ഞാൻ നാളെ വരും.
നാളെ അവളിവിടെ ഉണ്ടാവുമോന്ന് അറിയാമോ?
അവളോട് തന്നെ ചോദിക്ക്.
അവളെന്നോട് പോകാനാ പറഞ്ഞത്.
എന്നിട്ടെന്താ പോവാത്തേ?
സംസാരം തീരാൻ കാത്തു നിൽക്കുവാ. എനിക്കവളോട് സംസാരിക്കണം.
അവളെന്നെ ഒഴിവാക്കാൻ നോക്കുവാ.
എത്ര കാലമായി?
രണ്ട് വർഷം.
ഭർത്താവിത് കണ്ടു പിടിക്കുമെന്ന് അവൾക്ക് പേടിയുണ്ട്.
അയാൾക്കെന്തോ സംശയമുണ്ടെന്ന് ഉറപ്പാണ്.
നിങ്ങൾ അവളുമായി പ്രണയത്തിലാണോ?
പ്രണയമോ?
അങ്ങിനെയൊന്ന് ഞാൻ ചിന്തിച്ചിട്ടു കൂടിയില്ല,
ഇത് വെറും കാമം മാത്രം.
പാരീസിൽ നീ എന്താ ചെയ്യുന്നത്?
ഞാൻ... കാത്തിരിക്കുന്നു.
എനിക്ക് പോണം.
നീ എന്തിനു വേണ്ടിയാ കാത്തിരിക്കുന്നത്?
എന്റെ സഹോദരൻ ഇവിടെയാണ് മരിച്ചത്.
ഞങ്ങൾ ഇരട്ടകളായിരുന്നു,
പാരീസിൽ വച്ചാണ് മരിച്ചത്.
വാഹനാപകടമായിരുന്നോ?
അല്ല.
ഹൃദയ സ്തംഭനം.
എനിക്കും അതേ...
പ്രശ്നമുണ്ട്.
ഭയമുണ്ടോ?
ഇല്ല.
അവനും ഭയമുണ്ടായിരുന്നില്ല.
ചടങ്ങുകൾക്കായാണോ ഇവിടെ തങ്ങുന്നത്.
അല്ല, ഞാൻ കാത്തിരിക്കുകയാണ്.
ഞാനത് മുന്നേ പറഞ്ഞല്ലോ.
നീ എന്താണ് കാത്തിരിക്കുന്നത്?
ഞങ്ങൾ ഒരു പ്രതിജ്ഞയെടുത്തിരുന്നു.
ആരാണോ ആദ്യം മരിക്കുന്നത് അയാൾ മറ്റെയാളെ ഒരു അടയാളം വഴി ബന്ധപ്പെടും.
അടയാളമോ?
മരണാനന്തര ജീവിതത്തിൽ നിന്നോ?
വേണമെങ്കിൽ അതിനെ അങ്ങിനെയും വിളിക്കാം.
പക്ഷേ എങ്ങിനെയാണ് നിങ്ങൾക്ക് ആ അടയാളം മനസിലാകുക?
ഞാൻ ആത്മാക്കളുമായി സംവദിക്കുന്ന ഒരു മാദ്ധ്യമമാണ്.
അവനും അതിനു കഴിയുമായിരുന്നു.
ഞാനിതെല്ലാം ഇപ്പോഴാണ് മനസിലാക്കുന്നത്.
ആത്മാക്കളുമായി നീ മുൻപ് സംസാരിച്ചിട്ടുണ്ടോ?
ആത്മാക്കളുണ്ടെന്ന് ലൂയിസ് വിശ്വസിച്ചിരുന്നു. എനിക്ക് ഉറപ്പില്ല.
പക്ഷേ... ഉണ്ട്.
എന്തോ ഒരു...
അദൃശ്യ സാന്നിദ്ധ്യം നിലനിൽക്കുന്നുണ്ട്...
നമുക്ക് ചുറ്റും.... എല്ലായ്‌പ്പോഴും.
അത് മരിച്ചവരുടെ ആത്മാക്കളാണോ എന്നറിയില്ല,
ഒരു മാദ്ധ്യമമായി മാറുന്ന സമയത്ത് നമ്മൾ ഒരു അദൃശ്യ ശക്തിയുമായി...
സമഞ്ജസപ്പെടുകയാണ് ചെയ്യുന്നത്...
എന്താണാ അദൃശ്യ ശക്തി?
അതൊരു ഉള്ളുണർവാണ്. ഒരു പ്രത്യേക അനുഭൂതി...
ഈ വാതിൽ നീ കാണുന്നില്ലേ...
പാതി ചാരിയ പോലെ,
ഞാനും കരുതുന്നത്,
ആത്മാവ്...
മരണത്തിനു ശേഷവും നിലനിൽക്കുന്നു എന്നാണ്.
ഞാനതു വിശ്വസിക്കുന്നോ എന്ന് എനിക്കുതന്നെ ഉറപ്പില്ല.
പക്ഷേ ലൂയിസ് അതിൽ വിശ്വസിച്ചു.
അതുകൊണ്ടുതന്നെ അവന്റെ ആത്മാവിന്...
നിങ്ങൾ അതിനെ എന്തു തന്നെ വിളിച്ചാലും...
അവൻ ശരിയായിരുന്നു എന്ന് തെളിയിക്കാൻ ഒരു അവസരം നൽകണം.
ഏതു വരെ?
എനിക്ക് ഒരു അടയാളം കാണിച്ചു തരുന്നതു വരെ.
- അങ്ങിനെയാണോ? - ഉവ്വ്!
ഉറപ്പാണോ?
അതിനായാണ് ഞാൻ ഇപ്പോഴും കാത്തിരിക്കുന്നത്.
അതിനുശേഷം?
ശേഷം, ഞാൻ എന്റെ ജീവിതവുമായി മുന്നോട്ടു പോകും.
...
ഞാൻ രാവിലെ വരാം.
- എന്തെങ്കിലും ആവശ്യമുണ്ടെങ്കിൽ വിളിച്ചാൽ മതി. - ശരി.
നന്ദി.
നമ്മൾ ഇത് പുതുക്കിപ്പണിയാൻ പോകുന്നു.
അതുതന്നെ ആയിരുന്നിരിക്കണം ലൂയിസിന്റെയും ആഗ്രഹം.
മൗറീൻ ഇവിടെ സമാധാനമായിരിക്കണമെന്നേ എനിക്കുള്ളൂ.
... ലൂയിസിന്റെ ആത്മാവിനൊപ്പം.
അവസാനമായി എനിക്കൊന്നൂടെ പറയാനുണ്ട്...
ഈ വീട് വീണ്ടും നിന്റേതായാൽ, അതിൽ ഏറ്റവും സന്തോഷിക്കുന്നത് ലൂയിസ് ആയിരുന്നിരിക്കും.
എനിക്കും അത് സന്തോഷമുള്ള കാര്യമാണ്.
ഇപ്പോൾ, ഇത് നിന്റെ വീടാണ്...
ഞാനിത് മറക്കാൻ ശ്രമിക്കാം.
വാ...
വരൂ...
എനിക്കു മുന്നിൽ പ്രകടമാവൂ...
ഒരു അടയാളം കൂടി കാണിച്ചു തരൂ...
എന്തെങ്കിലുമൊന്ന്.
ഒരു ഇലയനക്കമെങ്കിലും.
ഇതൊരു അടയാളമാണോ?
ഒരു കുഞ്ഞ് ഇലയനക്കമെങ്കിലും അടയാളമായി കാണിക്കൂ...
നിനക്കെന്നെ കാണമോ, എന്നോട് മിണ്ടാൻ ആകില്ലേ?
ടാപ്പിൽ നീ എന്തു കാണിച്ചിട്ടും കാര്യമില്ല.
നീ എന്നോട് സംസാരിക്കുകയാണ് എനിക്കു വേണ്ടത്!
എനിക്കിത് മനസിലാകുന്നില്ല.
ഇതെന്റെ സഹോദരനല്ല.
നീ എന്റെ സഹോദരനല്ല.
അപരിചിതൻ: എനിക്കു നിന്നെ അറിയാം.
അപരിചിതൻ: നിനക്കെന്നെയും അറിയാം.
അപരിചിതൻ: നീ ലണ്ടനിലേക്കു പോകുന്നു.
നീ ആരാണ്?
അപരിചിതൻ: ഒന്ന് ഊഹിച്ചു നോക്കൂ.
വേണ്ട, ആദ്യം എന്റെ ചോദ്യത്തിനുത്തരം പറയ്.
നീ സ്ത്രീയാണോ പുരുഷനാണോ?
അപരിചിതൻ: അത് അറിഞ്ഞതു കൊണ്ട് എന്ത് വിശേഷം?
നീ യാഥാർത്ഥ്യമാണോ?
ജീവനോടെയുള്ള ആളോ അതോ മരിച്ചതോ?
ജീവനോടെ ഉണ്ടോ അതോ മരിച്ചോ??
ലൂയിസ്?
[എയർപ്ലേൻ മോഡ്: ഓൺ]
അപരിചിതൻ: എനിക്കു നിന്നെ വേണം.
നിർത്ത്!
അപരിചിതൻ: തീർച്ചയായും എനിക്ക് നിന്നെ കിട്ടും.
എന്റെ നമ്പർ എങ്ങിനാ നിനക്ക് കിട്ടിയത്?
ഞാൻ നിന്നെ ബ്ലോക്ക് ചെയ്യുകയാണ്
അപരിചിതൻ: നിനക്ക് ഞാനാരാന്നെന്ന് അറിയണ്ടേ?
അപരിചിതൻ: ഞാനിവിടെത്തന്നെയുണ്ട്.
അപരിചിതൻ: വെറുതേ പറഞ്ഞതാ ഞാനവിടെയില്ല.
അപരിചിതൻ: പക്ഷേ ചിലപ്പോൾ ലണ്ടനിലുണ്ടാവും.
അപരിചിതൻ: എവിടെയാണെന്ന് അറിയണ്ടേ?
എവിടെയാണ്?
അപരിചിതൻ: തിരിച്ചു സംസാരിച്ചതിന് നന്ദി.
എവിടെയാണ്??
അപരിചിതൻ: ഞാൻ ലണ്ടനിൽ ഉണ്ടാവില്ല.
ആശ്വാസമായോ?
അതോ നിരാശയാണോ?
നിനക്കെന്താണ് വേണ്ടത്?
അപരിചിതൻ: നിന്നെ.
ഭൗതികമായല്ല.
ആശയവിനിമയത്തിനായി മാത്രം.
ആദ്യം....
കൈറ ആവശ്യപ്പെട്ടതെല്ലാം ഞാൻ ശരിയാക്കിയിട്ടുണ്ട്.
ഫോട്ടോയിൽ നിന്ന് അവൾ തെരഞ്ഞെടുത്ത രണ്ട് ഉടുപ്പും,
മൂന്നാമത്തേത് ഫോട്ടോയിൽ ഇല്ല പക്ഷേ അവൾക്ക് ഇഷ്ടമാകും.
ഇതിലേതാണ് അത്?
ദാ ഇത്.
ഇത് നേരിയ സിൽക്ക് തുണിയാണ്.
ഫോട്ടോയിൽ കാണാൻ തിളക്കം കുറവായിരിക്കും, പക്ഷേ...
പക്ഷേ വെളിച്ചത്തിലിത് ഭംഗിയായിരിക്കും.
ഇത് കൊള്ളാം.
നന്നായിട്ടുണ്ട്.
മേലങ്കി പല നിറത്തിൽ ഉണ്ട്.
- അതൊന്ന് കാണിച്ചു തരൂ? - ശരി.
ഇതാ. സ്വർണ നിറമുണ്ട്, കറുപ്പുണ്ട്, സുതാര്യമായതുണ്ട്.
ആ കറുപ്പ് എടുത്തേ.
എല്ലാവർക്കും ചേരില്ല, പക്ഷേ കൈറയ്ക്കിത് നന്നായിണങ്ങും.
ഒന്നിട്ടു നോക്കണോ?
വാ.
അപരിചിതൻ: നമുക്കൊരു കളി കളിച്ചാലോ.
എനിക്ക് കളികൾ ഇഷ്ടമല്ല.
ക്ഷമിക്കണം.
ഇത് ഇട്ടു നോക്കണ്ടേ?
വേണ്ട, രണ്ടു നിറവും എടുത്തേക്കാം, അവൾ തെരെഞ്ഞെടുത്തോട്ടെ.
എന്നാൽ ഞാനിതെല്ലാം പാക്ക് ചെയ്യാം.
അപരിചിതൻ: എന്നാൽ കളി വേണ്ട. മറ്റെന്തെങ്കിലുമായാലോ.
എന്താ ഉദ്യേശിച്ചത്??
അപരിചിതൻ: നീ ട്രെയിൻ കാത്തു നിൽക്കുകയാണോ?
അതെ.
അപരിചിതൻ: എന്റെ ചോദ്യത്തിനുത്തരം തരൂ.
നീ മറ്റൊരാളാവാൻ ആഗ്രഹിക്കുന്നുണ്ടോ?
ഉവ്വ്.
അപരിചിതൻ: ആര്?
എനിക്കറിയില്ല.
അപരിചിതൻ: നിനക്കു വേണ്ടി എനിക്കറിയാനാവില്ലല്ലോ.
അപരിചിതൻ: നിന്നെ ഏറ്റവും അസ്വസ്ഥമാക്കുന്നതെന്താണ്?
ഹൊറർ സിനിമകൾ.
അപരിചിതൻ: എന്തുകൊണ്ട്?
ഒരു സ്ത്രീ ഒരു കൊലപാതകിയെ ഭയന്ന് ഓടുന്നു, മറഞ്ഞിരിക്കുന്നു.
അപരിചിതൻ: ഭയം നിന്നെ എങ്ങിനെയാണ് അസ്വസ്ഥയാക്കുന്നത്?
നീ പെട്ടെന്ന് പേടിക്കുന്ന കൂട്ടത്തിലാണോ?
അല്ല
[അൺനോൺ നമ്പർ]
ഞാൻ ട്രെയിനിലാണ്.
സാധനം ഞാൻ വൈകിട്ടെത്തിക്കാം.
നീയെപ്പോ തിരിച്ചെത്തും?
ഉച്ചക്കു ശേഷമായാലും കുഴപ്പമില്ല,
അത് ബാഗിൽ റെഡിയായിരിക്കും.
കാർട്ടിയറിൽ നിന്ന് ആഭരണങ്ങൾ കൂടി വാങ്ങാനുണ്ട്,
എല്ലാം ശരിയായിട്ടുണ്ടെന്നാ അവർ പറഞ്ഞത്.
മറ്റ് പ്രശ്നമൊന്നുമില്ലെങ്കിൽ പണം യൂറോ ആയി തരാമോ...
മടങ്ങുമ്പോൾ, ഡ്രൈവറോട് ഏതെങ്കിലും ATM നു മുന്നിൽ ഒന്നു നിർത്താൻ പറഞ്ഞാൽ മതി.
രണ്ടു സെക്കന്റേ എടുക്കൂ.
അത് 400 ആയിരുന്നു.
ഞങ്ങൾ 400 ന് സമ്മതിച്ചു.
ഒന്ന് രണ്ട് ടാക്സി ബില്ലു കൂടിയുണ്ട്.
നാളെ കാണാം.
ഇന്നലെ, ഞാൻ എന്റെ മാഡത്തിനു വാങ്ങിയ ഷൂസ് ഇട്ടു നോക്കി.
അപരിചിതൻ: ഇതെന്നോട് പറയാൻ കാരണം?
കാരണം, അവർക്കായി വാങ്ങുന്നവ ഇട്ടു നോക്കാൻ എനിക്ക് അനുവാദമില്ല.
അപരിചിതൻ: നിനക്ക് വിലക്കപ്പെട്ടതെന്തെല്ലാം എന്ന് പറഞ്ഞതാണാേ ?
വിലക്കുകളില്ലെങ്കിൽ ആഗ്രഹങ്ങളുമില്ല.
അപരിചിതൻ: മറ്റെന്തിനെല്ലാമാണ് വിലക്ക്?
അപരിചിതൻ: എന്റെ ചോദ്യം കാണുന്നില്ലേ?
ഉണ്ട്.
അപരിചിതൻ: നീ തിരിച്ചെത്തിയോ?
ഉവ്വ്.
അപരിചിതൻ: നിന്റെ താമസസ്ഥലത്താണോ?
അതോ കൈറയുടെയോ ?
എങ്ങിനെ മനസിലായി?
അപരിചിതൻ: കൈറയുടെ ഉടുപ്പുകൾ ഇട്ടു നോക്കാൻ ആഗ്രഹമുണ്ടോ?
ഉണ്ട്
അപരിചിതൻ: അത് വിലക്കപ്പെട്ടതായതു കൊണ്ടാണോ ?
ഞാനത് ധരിച്ചു.
അപരിചിതൻ: നീ പേടിക്കുന്നു
ഉവ്വ്.
അപരിചിതൻ: നീ മറ്റൊരാളാവാൻ ആഗ്രഹിക്കുന്നു.
സുഖമല്ലേ?
പ്രേതാത്മാവിന്റെ സാന്നിദ്ധ്യം ഇവിടെ ഇല്ലാന്ന് ഉറപ്പാണോ?
അതെ.
പ്രേതാത്മാവ് ഒഴിഞ്ഞു പോകുന്നതിനു മുമ്പ്...
ഒരു കൊഴുത്ത ദ്രവം ചർദ്ദിച്ചു.
അത് ഏകദേശം ഒരു മിനുട്ടോളം നീണ്ടുനിന്നു.
അതിനു ശേഷം അപ്രത്യക്ഷയായി.
എന്താണ് അവളുടെ ആവശ്യം എന്നു മനസിലായോ?
അവൾ കലിപൂണ്ടിരിക്കുക ആയിരുന്നു.
അവൾക്കെന്തെങ്കിലും ആഗ്രഹം ഉണ്ടായിരുന്നിരിക്കും.
പക്ഷെ അവൾ പോയെന്നാണ് തോന്നുന്നത്.
അവൾ തിരിച്ചു വരുമെന്ന് തോന്നുന്നില്ല.
ലൂയിസിന്റെ കാര്യം എന്തായി?
ഇപ്പോൾ 95 ദിവസമായല്ലോ.
ജെറോമും കസാന്ദ്രയും ആ വീട്ടിലേക്ക് മാറാൻ പോകുന്നു.
നന്നായി.
ലൂയിസ് അവരെ ഒരു പാട് ഇഷ്ടപ്പെട്ടിരുന്നു.
ആ തീരുമാനം നന്നായി.
എന്താ നിന്റെ തീരുമാനം?
ആ പണം കൊണ്ട് എന്താ ചെയ്യാൻ പോകുന്നത്?
ഒന്നും ചെയ്യാനില്ല.
ഒന്നും ചെയ്യാനില്ല ?
എന്താണ് വേണ്ടതെന്ന് എനിക്കറിയില്ല.
മറ്റൊന്ന് വാങ്ങാൻ പറ്റുമോന്നറിയില്ല.
ഭാവിയെപ്പറ്റി എന്നിക്ക് ഒരു നിശ്ചയവുമില്ല.
എനിക്ക് നിന്നെ മനസിലാകും.
ഇല്ല നിനക്ക് മനസിലായിട്ടില്ല.
തീർച്ചയായും എനിക്കു മനസിലാകും, വിശ്വസിക്കൂ.
ഞാൻ ഒരാളെ കണ്ടെത്തി.
നീ ഒരാളെ കണ്ടെത്തിയെന്നോ...
ശരി...
...
നിനക്ക് മുന്നേ അറിയുന്ന ആളായിരിക്കും.
ഒരു തരത്തിൽ....
ഒരു സുഹൃത്തിന്റെ സുഹൃത്താണ്.
ലൂയിസിന്റെ മരണശേഷം, അവൻ എന്നോട് മനസു തുറന്നു.
ഞങ്ങൾ അടുത്തിടപഴകി.
നിനക്കിത് ഒരു ഞെട്ടലായിക്കാണും.
ഇല്ല... ഈശ്വരാ!
ഞാനിത് പ്രതീക്ഷിച്ചിരുന്നു... പക്ഷേ...
ഞങ്ങളുടെ സ്നേഹം എന്നും നിലനിൽക്കും.
പക്ഷേ ജീവിതം കാലം മുഴുവൻ വിലപിക്കാൻ സാധിക്കില്ല.
എനിക്കതിനാവില്ല.
ആവശ്യത്തിലധികം വേദന ഞാൻ സഹിച്ചു കഴിഞ്ഞു.
ഇനി എനിക്കൊരു ജീവിതം വേണം.
നീ ഒരിക്കൽ പറഞ്ഞല്ലോ...
വിക്ടർ ഹ്യൂഗോയോപ്പറ്റി... അദ്ദേഹം ആത്മാക്കളോട് സംസാരിച്ചെന്നോ മറ്റോ...
നീ എന്താ ഉദ്ദേശിച്ചത്? ശരിക്കും സംസാരിച്ചോ?
ജേഴ്സിയിലേക്ക് നാടുകടത്തപ്പെട്ട സമയത്താണത്. ഒരു പ്രത്യേക പീഠം വഴി.
ചരിത്ര പുരുഷൻമാരുമായും,
ബൈബിൾ കഥാപാത്രങ്ങളുമായിപ്പോലും സംവദിച്ചു.
ഒരു ഉന്മാദാവസ്ഥയായിരുന്നു.
എങ്ങിനെ?
എങ്ങിനെന്നു വെച്ചാൽ?
എനിക്ക് അറിയില്ല.
സംസാരിക്കുകയായിരുന്നോ അതോ അക്ഷങ്ങൾ വഴിയോ?
അക്ഷരങ്ങൾ വഴിയല്ല. ആത്മാവ് അതിനോട് പ്രതികരിച്ചില്ല.
പിന്നെ എന്താണ് ചെയ്തത്?
ഒരു പീഠം വച്ച്.
"അതെ'' എന്നതിന് ഒന്നും, "അല്ല" എന്നതിന് രണ്ട് വട്ടവും, പീഠക്കാൽ നിലത്തു തട്ടും.
A യ്ക്ക് 1, B യ്ക്ക് 2 അങ്ങിനെ പോയി,
Z ന് 26.
അതിന് ഒരുപാടു സമയം എടുക്കുമല്ലാേ.
അതെ, അതു വ്യാഖ്യാനിക്കാൻ കെട്ടു കണക്കിന് കടലാസ് വേണ്ടിവന്നു.
അതെല്ലാം അസംബന്ധമാണെന്നു തെളിഞ്ഞല്ലോ.
എയ് ഇല്ല.
- അങ്ങിനെയല്ല, അദ്ദേഹം അതിൽ വിശ്വസിച്ചിരുന്നു.
അത് പ്രസിദ്ധീകരിക്കാൻ ഒന്നും ഉദ്ദേശമുണ്ടായിരുന്നില്ല.
പീഠക്കാലിന്റെ ചലനം വ്യാഖ്യാനിക്കുന്നവർ ...
അത് കൃത്യമായി മനസിലാക്കി വേണം ചെയ്യാൻ.
ചുരുക്കെഴുത്ത് പോലെയോ?
അതെ, അത് നല്ല ഉപമയാണ്.
നിനക്ക് താൽപര്യമുണ്ടെങ്കിൽ...
60 കളിൽ ഇറങ്ങിയ ഒരു സിനിമയുണ്ട്. അതിൽ അതീന്ദ്രിയ സംവാദം വിശദമാക്കുന്നുണ്ട്.
വൃത്തികേടാണ് പക്ഷേ കാര്യങ്ങൾ കൃത്യമാണ്.
പടത്തിന്റെ പേര് ഞാൻ കണ്ടുപിടിച്ചു തരാം,
യൂട്യൂബിൽ "Hugo+Jersey+Turning Tables" എന്ന് തിരഞ്ഞാലും മതി.
മാറ് പട്ടി.
"വിക്ടർ ഹ്യൂഗോ ഇൻ ജേഴ്സി"
ആദ്യദിനം തന്നെ ഒരു വെള്ളക്കാരി ഞാൻ ചെയ്ത ഒരു കാര്യത്തെ പറ്റി ചോദിച്ചു.
വരാൻ ഭയപ്പെടുന്ന ഒന്ന്, അകന്നു പോകും.
ആരെങ്കിലുമുണ്ടോ?
ഉണ്ടെങ്കിൽ ഒരു പ്രാവശ്യം മുട്ടൂ...
ഇല്ലെങ്കിൽ രണ്ട് വട്ടം.
നീ ആരാണെന്നു ചോദിക്കും മുമ്പേ, ഞാൻ മറ്റൊരു ചോദ്യം ചോദിക്കും.
പക്ഷേ ആദ്യം, നിനക്കാ ചോദ്യം എന്റെ ചിന്തയിൽ നിന്ന് വായിക്കാമോ?
മറുപടി പറയാൻ തയ്യാറാണോ?
എങ്കിൽ സംസാരിക്കൂ.
ഒരു പർവതമാണ് എന്റെ കുഴിമാടം.
ഞാൻ ദൈവിക ശ്വാസമാണ്, എനിക്കായ് കൊതിക്കുന്ന ആകാശവും ഭൂമിയും ഞാൻ കൊതിക്കുന്നു.
നക്ഷത്രങ്ങൾ എന്നെ മുടിയിഴകളിൽ വലിച്ചുയർത്തുന്നു. ശവപ്പെട്ടിയിലെ ആണികൾ എന്റെ പാദങ്ങളെ ബന്ധിച്ചിരിക്കുന്നു.
അന്ധകാരമെന്നോട് പാതാളമെന്നലറുന്നു: സൂര്യൻ സ്വർഗമെന്നും.
ഞാൻ, അതിരുകളുടെ അരുതുകളിൽ അസ്വസ്ഥപ്പെടുന്നവൻ.
ഞാൻ, എണ്ണിയാലൊടുങ്ങാത്ത കുഴിമാടങ്ങളുടെ രാത്രി കാവൽക്കാരൻ.
പൊള്ളയായ തലയോട്ടികളിൽ നിന്ന് കണ്ണുകൾ ചൂഴ്ന്നെടുക്കുന്നവൻ
സ്വപനങ്ങളിൽ ഭീതി വിതക്കുന്നതും ഞാൻ തന്നെ.
ഒരു ജേതാവിന് നേടാനുള്ള സമതലങ്ങൾ കാണാം...
അതാണ് ഒരു കാരണം.
ഞാൻ സർവ്വവ്യാപിയാണ്. പക്ഷേ ഞാനാരെന്ന് തിട്ടമില്ല.
ഞാൻ ഉണരുന്നു ഉറങ്ങുന്നു.
...
അപരിചിതൻ: എനിക്ക് ഒരു ഫോട്ടോ അയക്കൂ.
നിനക്ക് ഇഷ്ടപ്പെട്ടതാണോ.
പരിഹാസമാണോ, ഇത് ഞാനല്ല.
എനിക്ക് ലജ്ജ തോന്നുന്നു
ഞാനെന്തിനാ വന്നതെന്ന് എനിക്കറിയില്ല.
അപരിചിതൻ: ചാവി സൂക്ഷിക്കൂ. നിനക്ക് തിരിച്ചു വരേണ്ടതുണ്ട്.
- ഒന്നു ശ്രദ്ധിക്കൂ. - എന്താ?
റൂം-724 ആരുടെ പേരിലാ ബുക്ക് ചെയ്തിരിക്കുന്നത്?
ഒരു നിമിഷം,
724...
അത്...
മൗറീൻ കാർട്ട്റൈറ്റ്.
അല്ല, അത് ഞാനാണ്. ആരാണ് പണമടച്ചത്?
ഒന്നു നോക്കട്ടെ.
ക്ഷമിക്കണം, ക്രെഡിറ്റ് കാർഡ് വിവരങ്ങൾ ലഭ്യമല്ല.
പണം നേരിട്ട് അടയ്ക്കുകയായിരുന്നു.
അത് സ്ത്രീയാണോ പുരുഷനാണോ എന്ന് ഓർക്കുന്നുണ്ടോ?
അറിയില്ല. അപ്പോൾ ഞാനില്ലായിരുന്നു.
മറ്റാരോടെങ്കിലും ചോദിച്ചു നോക്കാമോ?
ഇതൊരു വലിയ ഹോട്ടെൽ ആണ്.
നിങ്ങളെ സഹായിക്കാനാവുമെന്നു തോന്നുന്നില്ല.
നന്ദി.
ഇതാണ് നീ തെരെഞ്ഞെടുത്ത അഞ്ചെണ്ണം.
പ്രത്യേകിച്ച് ഈ നെക്ലേസ്,
സ്വർണത്തിൽ തീർത്ത് വിലയേറിയ കല്ലുകൾ പതിച്ചതാണ്.
ഇത് കൊള്ളാം.
നെക്ക്ലേസ്, ബ്രേസ്ലെറ്റ്, മോതിരം പിന്നെ വാച്ച്,
പക്ഷേ ഇത് വേണ്ട. ഇത് ഞാൻ മുൻപ് കണ്ടിട്ടും ഇല്ല.
ശരി എന്നാൽ ബാക്കി നാലെണ്ണം നോക്കാം.
- ശരി. - എന്നാൽ ഇത് പാക്ക് ചെയ്യാം.
നന്ദി.
...
ഇത് പുതിയതാണ്, ഇപ്പോൾ ഇറങ്ങിയിട്ടേ ഉള്ളൂ.
ആരുടെ കയ്യിലും കാണില്ല.
അതു കൊള്ളാലോ.
ഹേയ് കൈറാ, നീ തിരിച്ചെത്തിയോ?
ഞാൻ അകത്തു കേറിക്കഴിഞ്ഞു കേട്ടോ, ഈ ബാഗുകൾ തരാൻ വന്നതാ.
കൈറാ, കുഴപ്പമൊന്നുമില്ലല്ലോ?
ഹേയ്?
നീ തയ്യാറല്ലേ?
പെട്ടെന്ന് ഞാൻ വണ്ടിയെടുത്തു...
എന്താണ് ചെയ്യേണ്ടന്നെറിയില്ലായിരുന്നു, കുറച്ചു കഴിഞ്ഞ്...
ഞാൻ തിരിച്ചുവന്ന് നിങ്ങളെ വിളിച്ചു.
അതെന്താ ആദ്യമേ ചെയ്യാഞ്ഞത്?
ഞാൻ.... വല്ലാതെ പേടിച്ചു.
ഞാൻ... അവിടുന്ന് ഓടിപ്പോയി
ആരെയെങ്കിലും കണ്ട് ഭയന്നാണോ ഓടിപ്പോയത്...
വീടിനു പിറകിൽ ലൈറ്റ് ഉണ്ടായിരുന്നു...
ഞാൻ എന്തോ ശബ്ദവും കേട്ടു.
മിസിസ്. ഗെൽമാന്റെ താമസസ്ഥലത്ത് നിങ്ങൾ എന്തു ചെയ്യുകയായിരുന്നു?
കുറച്ച് ബാഗുകൾ കൊടുക്കാനുണ്ടായിരുന്നു.
മനസിലായില്ല.
ഞാൻ ഒരു പേഴ്സണൽ ഷോപ്പർ ആണ്.
അവൾ വളരെ പ്രശസ്തയായതുകൊണ്ട്...
സാധാരണ കാര്യങ്ങൾ ചെയ്യാൻ ബുദ്ധിമുട്ടായിരുന്നു. അവൾക്ക് സമയവും ഇല്ലായിരുന്നു.
അതിനെല്ലാം അവളെ സഹായിക്കുകയാണ് എന്റെ ജോലി.
കഴിഞ്ഞ രാത്രി നിങ്ങൾ മിസിസ്. ഗെൽമാന്റ കമ്പ്യൂട്ടർ ഉപയോഗിച്ചിരുന്നോ?
ഉവ്വ്, ചിലപ്പോൾ...
പിന്നെ ഇന്നു രാവിലെ വീണ്ടും.
നിങ്ങൾ ജിമെയിൽ വന്ന സന്ദേശങ്ങൾ നോക്കിയിരുന്നു.
ഞങ്ങളുടെ കയ്യിൽ രേഖകളുണ്ട്.
പിന്നെ എന്തിനാണ് ചോദിക്കുന്നത്?
നിങ്ങൾ അവളുടെ മുറിയിൽ ഉറങ്ങാറുണ്ടോ?
നിങ്ങൾ അവളുടെ മുറിയിൽ ഉറങ്ങിയോ?
ഉവ്വ്, ഞാനവിടെ കിടന്നു.
എന്തുകൊണ്ട്?
എനിക്കറിയില്ല.
സത്യം പറഞ്ഞാൽ, ഞാൻ അങ്ങിനെ ചെയ്യാറില്ല.
പിന്നെ എന്തിനാണ് അത് മറച്ചു വെച്ചത്?
പെട്ടെന്ന് അങ്ങിനെ തോന്നിപ്പോയി.
ചിലപ്പോൾ, എനിക്കതിൽ...
ജാള്യത തോന്നിക്കാണും.
അവൾ ഇന്ന് തിരിച്ചെത്തും എന്ന് നിനക്കറിയാമായിരുന്നു?
ഉവ്വ്. അവൾ മിലാനിൽ നിന്ന് തിരിച്ചു വന്ന്,
മറെക്കാഷിലേക്ക് പോകാൻ തുടങ്ങുകയായിരുന്നു.
ചില സാധനങ്ങൾ കൊടുക്കാനാണ് ഞാൻ ചെന്നത്.
എന്ത് സാധനങ്ങൾ?
ആഭരണങ്ങൾ.
എന്ത് ആഭരണം?
ചില വിലകൂടിയ ആഭരണങ്ങൾ, കാർട്ടിയറിൽ നിന്ന്.
നീ അതവിടെ ഇട്ടിട്ടു പോന്നോ?
അതെ, നാലു സാധനങ്ങൾ, രണ്ട് ബാഗുകളിലായി.
നീ തിരിച്ചു ചെന്നപ്പോൾ അവിടെ ഉണ്ടായിരുന്നോ ?
എനിക്കറിയില്ല...
അപ്പോൾ ആഭരണങ്ങൾ നോക്കാവുന്ന അവസ്ഥയായിരുന്നില്ല...
എന്റെ ശ്രദ്ധയിൽ പെട്ടില്ല.
അപരിചിതൻ: നീ എന്റെ സന്ദേശങ്ങളെപ്പറ്റി പോലിസിനോട് പറഞ്ഞോ?
അപരിചിതൻ: മറുപടി താ.
നീ എന്റെ സന്ദേശങ്ങളെപ്പറ്റി പോലിസിനോട് പറഞ്ഞോ?
സോറി, ഉറക്കം പോയോ.
ഞാൻ ചില പുതിയ...
സെക്യൂരിറ്റി പ്രോട്ടോകോൾസ് ടെസ്റ്റു ചെയ്യുവായിരുന്നു.
വളരെ ബുദ്ധിമുട്ടുള്ള പണിയാണ്.
ഒരു മാസമെങ്കിലും എടുത്തേക്കും...
എത്ര വേഗം ചെയ്താലും
ഞാൻ നിന്റെ അടുത്തേയ്ക്ക് വരുവാണ്.
ശ്രമം ഉപേക്ഷിക്കുവാണോ?
അതെ, അത് നടക്കാത്ത കാര്യമാണ്.
മൗറീൻ, അത് നടക്കില്ലെന്നല്ല,
അങ്ങിനെ ഒന്നില്ല എന്നതാണ് ശരി
മരണത്തിനു ശേഷം,
ഒന്നുമില്ല.
എനിക്ക്... അറിയാം.
ഇതൊരു വല്യ കാര്യമേ അല്ല.
നിനക്ക് പ്രതീക്ഷയുണ്ടെന്ന് മുൻപ് പറഞ്ഞത്..
വിശ്വാമുള്ളതുപോലെയാണല്ലോ...?
ഞാനതു പറഞ്ഞു
പക്ഷേ...
ഞാനതിൽ വിശ്വസിക്കുന്നില്ല.
ഇവിടെ നിൽക്കാൻ എനിക്ക് ഒട്ടും ആഗ്രഹമില്ല.
പാരീസിൽ നിൽക്കാൻ എനിക്കു വയ്യ.
...
ഞാൻ കുറച്ചു ദിവസത്തേക്ക് ഒരു യാത്ര പോകുന്നു.
പെട്ടെന്നു വരാമെങ്കിൽ നമുക്കൊന്നിച്ച് പോകാം.
ഉറപ്പില്ല...
പോലീസ് എന്തു പറയുന്നു എന്നനുസരിച്ചിരിക്കും.
യാത്രാവിലക്ക് നീക്കിയാലേ പറ്റൂ.
പോലീസോ?
അതെ, കൈറ കൊല്ലപ്പെട്ടു, നീ അറിഞ്ഞില്ലേ?
- വാർത്തകളിലെല്ലാം അതായിരുന്നല്ലോ. - എന്ത്?
- ഞാനാ അവളെ കണ്ടത്. - കൊല്ലപ്പെട്ട നിലയിലോ?
ആരാണ് അവളെ കൊന്നത്?
എനിക്കറിയില്ല.
ഓഹ്... ഭായാനകമായിരുന്നു അത്....
നിനക്ക് കുഴപ്പമൊന്നുമില്ലല്ലോ?
എനിക്കതിനേക്കുറിച്ച് ഓർക്കാനേ വയ്യ. അത്രയും ഭീകരമായിരുന്നു.
കുറച്ചുകഴിഞ്ഞ് ഞാൻ തിരിച്ചു വിളിക്കണോ?
ഞാൻ അങ്ങോട്ടു വിളിക്കാം.
അപരിചിതൻ: ക്രൗൺ പ്ലാസ. റൂം-329. ഉടൻ എത്തുക.
അപരിചിതൻ: ഒരു മണിക്കൂർ കൂടി ഞാൻ കാക്കും.
അപരിചിതൻ: നീ ഇതു വായിക്കുന്നുണ്ടെന്ന് എനിക്കറിയാം. ഉടൻ വരിക.
അപരിചിതൻ: അപ്പോൾ ഞാനെത്തും.
അപരിചിതൻ: എന്റെ കയ്യിൽ സ്പെയർ ചാവിയുണ്ട്
അപരിചിതൻ: ഞാൻ ടാക്സിയിലാണ്.
അപരിചിതൻ: ഞാൻ കെട്ടിടത്തിന്റെ മുൻപിൽ എത്തി.
അപരിചിതൻ: താഴേക്കു വാ.
അപരിചിതൻ: ഇപ്പോൾത്തന്നെ.
അപരിചിതൻ: ഞാനെത്തിക്കഴിഞ്ഞു.
അപരിചിതൻ: ഞാൻ എത്തി.
- നീ ഓക്കെ അല്ലേ? - അതെ.
- അവർ... കുറച്ച് വെള്ളം കുടിച്ചോട്ടെ? - തീർച്ചയായും.
അവർ ഇൻഗയെ അറസ്റ്റു ചെയ്തു,...
അവൻ കുറ്റം സമ്മതിച്ചു.
യാത്രാവിലക്ക് നീക്കിയോ?
ഉവ്വ്. കേസ് അവസാനിച്ചു.
പക്ഷെ നിനക്ക് സാക്ഷി പറയേണ്ടി വരില്ലേ?
അതെ, മിക്കവാറും വേണ്ടിവരും.
നീ എന്റെ കൂടെ വരുന്നോ?
ഉവ്വ്... എനിക്ക്,
ഇപ്പോൾ ഒറ്റക്കാവുമ്പോൾ പേടി തോന്നുന്നു.
നീ ഗാരിയുടെ അടുത്തു പോകുന്നു, അല്ലേ?
അതെ.
കുറച്ചു മുൻപേ പോകേണ്ടതായിരുന്നു.
ശരിയാണ്.
നമുക്ക് പോകാം, എന്റെ കാറുണ്ട്.
- സുപ്രഭാതം. - സുപ്രഭാതം.
ലൂയിന്റെ പെങ്ങളല്ലേ?
അതെ.
ഞങ്ങൾ 'ബൗൾ സ്ക്കൂളി'ൽ ഒരുമിച്ചുണ്ടായിരുന്നു.
ഇപ്പോൾ ഗോബെലെൻ വർക്ക്ഷോപ്പുകളിൽ ജോലി ചെയ്യുന്നു.
ഞാൻ പോകാൻ തുടങ്ങുകയായിരുന്നു.
കുറച്ചു കഴിഞ്ഞു പോകാം.
സാധിക്കുമെങ്കിൽ.
- മൗറീൻ. - എർവിൻ.
കണ്ടതിൽ സന്തോഷം.
നിനക്ക് അസ്വസ്ഥതയുണ്ടാവുമെന്നറിയാം.
അതെന്തേ?
ഞാൻ ലൂയിസിന്റെ സ്ഥാനത്തു വരികയല്ലേ.
അടുത്തു തന്നെ.
അങ്ങിനെയൊന്നുമില്ല.
നീ തെറ്റുധരിച്ചിരിക്കയാണ്.
അവൻ ജീവിച്ചിരുന്നപ്പോൾ ലാറയ്ക്കും എനിക്കുമിടയിൽ ഒന്നുമുണ്ടായിരുന്നില്ല.
ഞാൻ അങ്ങിനെയൊന്നും ചിന്തിച്ചിട്ടേ ഇല്ല. സത്യമായും.
മരിച്ചു പോയവർ ജീവിച്ചിരിക്കുന്ന പ്രിയപ്പെട്ടവരെ കാണുന്നുണ്ട് എന്നു പറയാറില്ലേ?
ഞാൻ അതേപ്പറ്റി ഒരുപാട് ചിന്തിച്ചു.
ലൂയിസ് ഒരു മാദ്ധ്യമമായിരുന്നതു കൊണ്ടു മാത്രമല്ല.
എന്താണതിന്റെ കാര്യമെന്ന് എനിക്കറിയില്ല.
മറ്റുള്ളവരെ ആഴത്തിലറിയാനുള്ള കഴിവ് അവനുണ്ടായിരുന്നു.
പറയാതെ പോയ കാര്യങ്ങൾ പോലും അവൻ മനസിലാക്കി.
അവനതു സാധിക്കുമായിരുന്നു.
അവന്റെ മരണവും ചിലപ്പോൾ അവൻ മുൻകൂട്ടി കണ്ടിരിക്കണം.
നാം കാണാത്ത പലതും അവനു കാണാമെന്ന് എനിക്ക് ചിലപ്പോൾ തോന്നിയിരുന്നു.
ചിലപ്പോൾ നിനക്കും തോന്നിയിട്ടുണ്ടാകാം.
അവന്റെ കഴിവുകൾ നിനക്കും കിട്ടിയിട്ടുണ്ടെന്ന് അവൻ വിശ്വസിച്ചിരുന്നു.
എനിക്കറിയില്ല.
എനിക്ക് ...
അവനെ പിന്തുടരാൻ ഉള്ള പ്രവണത ഉണ്ടായിരുന്നു.
അവൻ കാര്യങ്ങൾ ഒരുപാട് മുന്നോട്ടു കൊണ്ടുപോയി.
ഒരുപാട്....
പക്ഷെ എനിക്കതിനായില്ല.
ഞാൻ പറഞ്ഞു വരുന്നത്, ലൂയിസുണ്ടെങ്കിൽ,
ഒന്നും അസാദ്ധ്യമായിരുന്നില്ല.
മിക്കവാറും മതങ്ങൾ വിശ്വസിക്കുന്നത്, ആത്മാവ് ഈ ലോകം വിടുന്നതിനു മുമ്പ് കുറച്ചു സമയം കൂടി...
ഇവിടെ ചുറ്റിക്കറങ്ങുമെന്നാണ്.
അവൻ അതേപ്പറ്റി നിന്നോട് സംസാരിച്ചിട്ടുണ്ടോ?
അവനതേപ്പറ്റി വലിയ വിശ്വാസമായിരുന്നു.
വർഷങ്ങൾക്ക് മുമ്പ്, അമ്മ മരിച്ചപ്പോൾ,
അവനുറപ്പായിരുന്നു...
അമ്മ അവനെ കാണാൻ വന്നു എന്ന്. അവനോട് യാത്രാമൊഴി പറഞ്ഞു എന്ന്.
അത് സ്വപ്നം പോലെയാണ് തോന്നിയത്, പക്ഷേ യാഥാർത്ഥ്യമായിരുന്നു.
അവന്, അമ്മയെ കാണാമായിരുന്നു അവരുടെ ഗന്ധം അനുഭവിക്കാമായിരുന്നു.
നീയത് വിശ്വസിക്കുന്നോ?
ഉവ്വ്, ഞാൻ വിശ്വസിക്കുന്നു.
ഇതൊരു മതപരമായ കാര്യമൊന്നുമല്ല, പക്ഷേ ഞാൻ...
ഞാൻ വിശ്വസിക്കുന്നു.
ലൂയിസ് ഇവിടെ ഉണ്ടെന്ന് നിനക്കു തോന്നുന്നുണ്ടോ?
ഞാൻ അങ്ങിനെ കരുതുന്നില്ല.
അവന്റെ സാന്നിദ്ധ്യം എനിക്ക് അനുഭവപ്പെടുന്നുണ്ട്.
അവനിവിടെ ഉണ്ട്.
തെറ്റു ചെയ്തു എന്ന തോന്നൽ നിനക്കുള്ളതുകൊണ്ടാണത്.
നിനക്ക് കുറ്റബോധം തോന്നേണ്ട കാര്യമില്ല.
ലാറ സന്തോഷകരമായ ഒരു ജീവിതം അർഹിക്കുന്നുണ്ട്.
അവൾ മാത്രമല്ല നീയും.
ഞാനും അതാഗ്രഹിക്കുന്നു, പക്ഷേ...
എന്തോ ഒന്ന് എന്നെ തടയുന്നു.
- അതിനു കാരണം ഞാനല്ല എന്നു പ്രതീക്ഷിക്കുന്നു. - അല്ല.
നീ ലൂയിസിന്റെ ഓർമ്മകളിൽ നിന്ന് മുക്തയാവണം.
അവൻ അതിനനുവദിക്കും എന്ന് കരുതുന്നു.
അവൻ എവിടെയാണെങ്കിലും,
അവൻ ഒരിക്കലും അതിന് തടസ്സം നിൽക്കില്ല.
അവൻ എവിടെയും ഇല്ലെങ്കിലും.
അവന്റെ ഓർമകളെ മുറുകെപ്പിടിക്കൂ.
അങ്ങിനെ ജീവിക്കാൻ ശ്രമിക്കൂ.
നീ പറയുന്നത് മനസിലാവുന്നുണ്ട്.
എനിക്ക് പോകാറായി.
കുറച്ചു ദിവസം കൂടി ഇവിടെ തങ്ങുന്നോ?
ഇന്നു രാത്രി മാത്രം. നാളെ ഞാൻ പോകും.
- എന്നാൽ, രാത്രി കാണാം. - ശരി.
നിൽക്ക്..... നല്ല കുട്ടി.
എന്തു പറ്റി?
ഒരു ഗ്ലാസ് പൊട്ടിയതാ.
നീ പുറത്താണെന്നാ ഞാൻ കരുതിയെ?
എർവിൻ ഇപ്പോ പോയേ ഉള്ളൂ.
അവനിത് മേശയുടെ വക്കത്ത് കൊണ്ടു വെച്ചു കാണും.
യാത്ര സുഖമായിരുന്നു എന്നു കരുതുന്നു.
കുറച്ച് വിശ്രമിച്ചോളൂ.
നിന്റെ ഡ്രൈവറുടെ പേര് സലിം എന്നാണ്.
പുലരുന്നതിന് കുറച്ചു മുമ്പ് ഇറങ്ങുന്നതാണ് നല്ലത്.
അഞ്ചു മണിക്കൂറോളം നീളുന്ന യാത്രയായിരിക്കും.
പേടിക്കേണ്ടതില്ല, വലിയ തിരക്കില്ലെങ്കിലും വഴി സുരക്ഷിതമാണ്.
സാധനങ്ങൾ കുറച്ചെടുത്താൽ മതി. വേണ്ടതെല്ലാം എന്റെ കയ്യിലുണ്ട്.
അതായത് കൂടുതൽ എടുക്കേണ്ടാ എന്ന്.
നിനക്കു പ്രശ്നമില്ലെങ്കിൽ നമുക്ക് ഒരാഴ്ച തങ്ങാം.
നല്ല ക്ഷമ വേണം. പരിമിത സൗകര്യങ്ങളേ കാണൂ
നിനക്കും അതാണാഗ്രഹം എന്നു പറഞ്ഞിരുന്നല്ലോ.
ഹാജി?
ലൂയിസ്?
നീ ഇവിടെയുണ്ടോ?
നീ എന്നെ കാത്തിരിക്കുക ആയിരുന്നോ?
നിനക്ക് ശാന്തി ലഭിച്ചില്ലേ?
നന്ദി.
നിനക്ക് ശാന്തി ലഭിച്ചില്ലേ?
എന്നോട് കളിക്കാൻ നിക്കുവാണോ?
ഉപദ്രവിക്കും എന്നാണോ?
എനിക്ക് നിന്നെ മനസിലാകുന്നില്ല.
ആരാണ് നീ?
നീ ആരാണ്?
ലൂയിസ്, ഇവിടെ നീയുണ്ടോ?
അതോ ഞാൻ മാത്രമാണോ?
പരിഭാഷ - സദാനന്ദൻ കൃഷ്ണൻ
ക്രിസ്റ്റെൻ സ്റ്റ്യുവർട്ട്
ലാർസ് എഡിങ്ങെർ
സിഗ്രിഡ് ബുവസിസ്
ആൻഡേഴ്സ് ഡാനിയെൽസൺ ലീ
ടൈ ഒൾവിൻ
ഹമ്മൂ ഗ്രയ
നോറ വോൺ വാൾസ്റ്റെറ്റെൻ
ബെഞ്ചമിൻ ബയലയ്
പേഴ്‌‌സണൽ ഷോപ്പർ
എഴുത്ത്, സംവിധാനം ഒലിവിയെ അസ്സയസ്